钦定古今图书集成/方舆汇编/职方典/第1171卷 > 《行经平靖关》何洛文
## 钦定古今图书集成/方舆汇编/职方典/第1171卷 > 《行经平靖关》何洛文

“南山秋色高，黄河盘千里。形胜控淮南，要害辖楚尾。
峭蒨入云平，峥嵘拔地起。岩岫何渺冥，冈峦多峛崺。
远近见霞标，高下去天咫。飞流瀑如练，弥望树若荠。
蔽隐变日月，峻绝饶壁垒。中径巨灵劈，箭括通迤逦。
一夫当莫开，丸泥封可恃。割据想齐梁，雄吞吊申许。
出入鸡自鸣，攀陟马频委。磴折摧车轮，石危妨屐齿”
重，茧疲征人济胜惬游子，九塞此居一，殽函壮堪拟，
屡憩始及巅。崇墉冠峰阯，古庙栖寒鸦，萧条惟羽士。
踌躇天堑空，关门气正紫。惭非青牛驾，仿佛逢尹喜。
旷哉俯中原，悠然酌清醴。圣德方无外，书契一文字。
出关无用传，设险亦徒尔。折冲属庙廊，愿言图至理。